Učebné osnovy - Náboženská výchova - 1. cyklus
	Vzdelávacia oblasť
	Človek a spoločnosť

	Vyučovací predmet
	Náboženská výchova / Náboženstvo Rímskokatolíckej cirkvi

	Škola
	doplniť názov školy

	Stupeň vzdelania
	primárne vzdelávanie

	Vzdelávací cyklus
	prvý

	Časový rozsah výučby
	1. ročník: 33 hodín ročne - 1 hodina týždenne
2. ročník: 33 hodín ročne - 1 hodina týždenne
3. ročník: 33 hodín ročne - 1 hodina týždenne

	Forma štúdia
	denná

	Vyučovací jazyk
	slovenský

	Učebné zdroje
	1. ročník: HARICHOVÁ, Z. - KUCHÁROVÁ, J.: Sme deťmi nebeského Otca, KPKC, 2026.
2. ročník: do vydania novej učebnice možno využívať dostupné metodické a katechetické materiály, YOUCAT pre deti a vlastné pracovné listy.
3. ročník: do vydania novej učebnice možno využívať dostupné metodické materiály, pracovné listy a primerané zdroje k sviatosti zmierenia a Eucharistii.


Učebné osnovy predmetu Náboženská výchova v 1. cykle - 1. - 3. ročník ZŠ
Výchovno-vzdelávacie ciele a obsah vzdelávania sú v súlade s cieľmi a obsahovým a výkonovým štandardom pre predmet Náboženstvo Rímskokatolíckej cirkvi - 1. cyklus, schváleného ako súčasť Štátneho vzdelávacieho programu pre základné vzdelávanie schváleného 31. 3. 2023.
Hlavným cieľom 1. cyklu je uviesť žiakov do náboženskej gramotnosti. Žiaci vnímajú jedinečnosť človeka a svoje miesto v rodine, vedia vyjadriť radosť z Božieho stvorenia a správať sa k nemu s rešpektom a úctou. Poznajú dôležité etapy života Ježiša Krista, ktorého vnímajú ako Spasiteľa a priateľa. Žiaci chápu modlitbu ako vyjadrenie vzťahu s Bohom, vedia formulovať jednoduché modlitby a vnímajú chrám ako priestor modlitby, úcty a slávenia.
Ciele vzdelávania pre 1. cyklus
pomenovať jedinečnosť človeka
porozumieť základným otázkam kresťanskej viery v Boha
poznávať a osvojiť si kresťanskú vieru v trojjediného Boha
komunikovať svoje predstavy o Bohu a svoj vzťah k nemu
opísať a pochopiť príbeh o Ježišovom narodení, utrpení, smrti a zmŕtvychvstaní
prostredníctvom biblických príbehov objavovať výnimočnosť Ježiša ako Božieho Syna
chápať Cirkev ako miestne spoločenstvo a porozumieť bohoslužbám primeraným spôsobom
pomenovať základné pravidlá života a aplikovať vo svojom živote vzájomné odpustenie, pochopenie a porozumenie
Časová dotácia a organizácia obsahu
	Ročník
	Týždenná dotácia podľa ŠVP
	Disponibilné hodiny
	Celková časová dotácia

	1. ročník
	1 hodina
	-
	33 hodín ročne / 1 hodina týždenne

	2. ročník
	1 hodina
	-
	33 hodín ročne / 1 hodina týždenne

	3. ročník
	1 hodina
	-
	33 hodín ročne / 1 hodina týždenne


Gramotnosti, metakognícia, charakter a hodnotenie
Dominantnou gramotnosťou predmetu je náboženská gramotnosť. Predmet zároveň prispieva k rozvoju prierezových gramotností: čitateľská a vizuálna gramotnosť 📖🖼️, digitálna gramotnosť 💻🌐, finančná gramotnosť €📊, občianska gramotnosť 🏛️, mediálna gramotnosť 📱, interkultúrna gramotnosť 🌍, environmentálna gramotnosť 🌱, sociálna a emocionálna gramotnosť 🧑‍🤝‍🧑❤️.
Metakognícia a charakter sa rozvíjajú priebežne cez reflexívne otázky, sebahodnotenie, pomenovanie vlastného pokroku, prácu s chybou, spoluprácu, férové pravidlá a konkrétne skutky dobra primerané veku žiakov.
Na vyučovaní Náboženskej výchovy sa primárne používa formatívne hodnotenie: slovná spätná väzba, pozorovanie, rozhovor, sebahodnotenie, práca s portfóliom a krátke reflexie. V predmete sa nehodnotí účasť na liturgickom slávení v Cirkvi, postoj k Bohu či Cirkvi ani stupeň viery. Hodnotia sa nadobudnuté kompetencie.
Komponent Sväté písmo nie je v prvom cykle rozvíjaný samostatne, ale je východiskom a prirodzenou súčasťou jednotlivých obsahových komponentov.
PRVÝ ROČNÍK: Sme deťmi nebeského Otca
Dieťa v škole začína novú etapu svojho života, ktorá je preň veľmi dôležitá. Dokáže žasnúť nad stvoreným svetom a teší sa zo zázrakov, ktoré môže objaviť v prírode. Cez prirodzenú rodinu a svet, v ktorom žije, postupne objavuje pravdy o Bohu Otcovi Stvoriteľovi. Spoznáva život Ježiša - Božieho Syna a vníma jeho výnimočnosť. Začína si uvedomovať základy kresťanskej viery a osvojuje si základné náboženské návyky a modlitby. Vníma seba ako súčasť veľkej Božej rodiny a učí sa myslieť aj na iných konaním dobrých skutkov podľa Ježišovho vzoru.
Rozsah vyučovania predmetu: 1 hodina týždenne, t. j. 33 hodín za školský rok.
	Komponent
	Tematický celok
	Počet hodín

	Boh a človek
	1. Sme deti Otca
	11

	Ježiš Kristus
	2. Spoznávame Ježiša
	12

	Cirkev a sviatosti
	3. Žijeme v Božej rodine
	4

	Kresťanský život
	4. Učíme sa od Ježiša
	6


Komponent Sväté písmo nie je v prvom cykle rozvíjaný samostatne, ale je východiskom každého z predchádzajúcich komponentov.
	1. Sme deti Otca        Komponent: Boh a človek

	Žiaci prichádzajú do nového prostredia, začínajú budovať nové vzťahy. Postupne objavujú, že majú aj Otca v nebi, ktorý sa o nich stará. Osvojujú si základné náboženské prejavy, ako je prežehnanie, a učia sa budovať vzťah s Bohom prostredníctvom modlitby.

	Výkonový štandard
(Náboženské kompetencie)
	Obsahový štandard
(Obsahy k náboženským kompetenciám)
	Prierezové
gramotnosti

	vnímať svoju jedinečnosť a využívať pravidlá dobrej komunikácie pri budovaní vzťahov v rodine a v spoločenstve
vyjadriť radosť z Božieho stvorenia, vnímať jeho rozmanitosť a správať sa k nemu s rešpektom a úctou
byť pozorný k potrebám druhých a aplikovať prvky vzájomnej pomoci, úcty a solidarity v každodenných situáciách
	1.1 Svet, v ktorom žijeme, budovanie vzťahov v rodine, v škole, vzájomná komunikácia
1.2 Boh - Stvoriteľ a Otec
1.3 Jedinečnosť Božieho dieťaťa, dary, schopnosti a zručnosti
1.4 Božia starostlivosť a skutky lásky
	🖼️ 🏛️ 🌍 🌱 🧑‍🤝‍🧑❤️ 💻🌐 €📊

	Vymedzenie obsahu: základná dotácia (11 h)

	1.1 Svet, v ktorom žijeme, budovanie vzťahov v rodine, v škole, vzájomná komunikácia
Ja a moja rodina - patrím do rodiny, starostlivosť rodičov o deti, komunikácia v rodine
Ja a škola - spolužiaci, budovanie nových vzťahov v triede, miesto spoznávania nových vecí
Svet, v ktorom žijem - ľudia okolo mňa, komunikácia s ľuďmi, budovanie vzťahov
1.2 Boh - Stvoriteľ a Otec
Boh je Stvoriteľ - stvorenie sveta, prvých ľudí, Gn 1-2, prežehnanie sa
Boh je nebeský Otec - Božia otcovská starostlivosť o svoje stvorenie, o svet, o nás, Gn 1, 26-31
Oslavujem Otca - modlitba Sláva Otcu
1.3 Jedinečnosť Božieho dieťaťa, dary, schopnosti a zručnosti
Som jedinečné stvorenie - moje dary a schopnosti, čo dokážem, čím som obdarovaný, všetko mi dal Boh
Rozprávam sa so svojím nebeským Otcom - Boh môj nebeský Otec, som Božie dieťa, rozhovor s Bohom v modlitbe, kedykoľvek, o čomkoľvek, katolícky pozdrav, hovorím Bohu: Otec - modlitba Otče náš
1.4 Božia starostlivosť a skutky lásky
Boh mi dáva pomocníka - anjel strážny
Boh nás učí rozdávať lásku - svätý Mikuláš



	2. Spoznávame Ježiša        Komponent: Ježiš Kristus

	Žiaci spoznávajú život Pána Ježiša prostredníctvom biblických príbehov a spoznávajú zázraky, ktoré Ježiš urobil. Vnímajú, že Pán Ježiš nebol len obyčajným človekom, ale Božím Synom.

	Výkonový štandard
(Náboženské kompetencie)
	Obsahový štandard
(Obsahy k náboženským kompetenciám)
	Prierezové
gramotnosti

	poznať dôležité etapy života Ježiša Krista od narodenia až po jeho smrť a zmŕtvychvstanie
prostredníctvom biblických príbehov odhaliť výnimočnosť Ježiša ako Božieho Syna a vytvoriť si k nemu osobný vzťah
	2.1 Ježiš - Boží Syn a jeho príchod na svet
2.2 Výnimočnosť Ježiša ako Božieho Syna, Ježišove zázraky ako znamenia
2.3 Udalosti Ježišovej smrti a zmŕtvychvstania
	📖🖼️ 💻🌐

	Vymedzenie obsahu: základná dotácia (12 h)

	2.1 Ježiš - Boží Syn a jeho príchod na svet
Zvestovanie
Modlím sa k Panne Márii - modlitba Zdravas Mária
Narodenie Ježiša
Traja mudrci
Ježišovo detstvo - 12-ročný Ježiš v chráme; život v Nazarete
2.2 Výnimočnosť Ježiša ako Božieho Syna, Ježišove zázraky ako znamenia
Ježiš koná zázraky - svadba v Káne; utíšenie búrky na mori
Ježiš uzdravuje - uzdravenia pri Galilejskom mori; uzdravenie hluchonemého, uzdravenie chromého
Ježiš kriesi mŕtvych - Jairova dcéra
2.3 Udalosti Ježišovej smrti a zmŕtvychvstania
Ježiš za nás trpel
Veľká noc - zmŕtvychvstanie



	3. Žijeme v Božej rodine        Komponent: Cirkev a sviatosti

	Žiaci objavujú, že okrem svojej rodiny patria aj do inej veľkej rodiny, ktorou je Cirkev. Stretávajú sa spolu v kostole na nedeľnej svätej omši, kde spoločne slávia Ježišovo zmŕtvychvstanie.

	Výkonový štandard
(Náboženské kompetencie)
	Obsahový štandard
(Obsahy k náboženským kompetenciám)
	Prierezové
gramotnosti

	chápať Cirkev ako spoločenstvo, ktoré vyjadruje svoju vieru v Ježiša Krista, a opísať slávenie nedele a sviatkov cirkevného roka
	3.1 Cirkev ako Božia rodina, slávenie nedele ako „Deň Pána“
	🏛️ 🧑‍🤝‍🧑❤️ 📊

	Vymedzenie obsahu: základná dotácia (4 h)

	3.1 Cirkev ako Božia rodina, slávenie nedele ako „Deň Pána“
Nedeľa - deň Pána - oslava Ježišovho zmŕtvychvstania, sviatočný deň, deň odpočinku
Božia rodina - Cirkev - ľudská rodina, svätá rodina, Božia rodina; aj ja do nej patrím
Kostol - miesto stretnutia veriacich; zvony zvolávajú ľud; počúvame Božie slovo; hlavné prvky kostola - oltár, svätostánok a i.; patrón nášho kostola



	4. Učíme sa od Ježiša        Komponent: Kresťanský život

	Žiaci konfrontujú svoje konanie s konaním Ježiša a svätých. Snažia sa nasledovať ich príklad. Inšpiráciou je pre nich podobenstvo o milosrdnom Samaritánovi.

	Výkonový štandard
(Náboženské kompetencie)
	Obsahový štandard
(Obsahy k náboženským kompetenciám)
	Prierezové
gramotnosti

	byť pozorný k potrebám druhých a aplikovať prvky vzájomnej pomoci, úcty a solidarity v každodenných situáciách
	4.1 Princípy konania dobra podľa Ježišovho vzoru, rôzne formy pomoci iným
4.2 Príklady svätých, ktorí inšpirujú ku konaniu dobra
4.3 Vzťah s Ježišom v každodennom živote
	🏛️ 🌍 🧑‍🤝‍🧑❤️ 📖🖼️ 💻🌐 📊

	Vymedzenie obsahu: základná dotácia (6 h)

	4.1 Princípy konania dobra podľa Ježišovho vzoru, rôzne formy pomoci iným
Ježiš nás učí konať dobro - milosrdný Samaritán
Chcem byť ako Ježiš - zaujímam sa o iných; rôzne formy pomoci iným v škole, v rodine
4.2 Príklady svätých, ktorí inšpirujú ku konaniu dobra
Mária - Mária pomocnica v rôznych situáciách - Bernadetta z Lourdes, sv. Katarína Labouré
Svätí - Boží priatelia - fatimské deti, Juan Diego, František z Assisi alebo iní podľa výberu
4.3 Vzťah s Ježišom v každodennom živote
Deň s Ježišom - ranná a večerná modlitba, modlitba pred jedlom a po jedle; správať sa k iným ako Ježiš; nezabúdať na Ježiša cez prázdniny



DRUHÝ ROČNÍK: Počúvame radostnú zvesť
Žiak sa prehlbuje v poznávaní pravdy o Bohu na základe počúvania radostnej zvesti. Cez biblické príbehy Starého i Nového zákona vníma záujem Boha o človeka a postupne si osvojuje základné prvky mravného konania. Žiak vníma, že patrí do Cirkvi a prehlbuje svoj vzťah s Bohom.
Rozsah vyučovania predmetu: 1 hodina týždenne, t. j. 33 hodín za školský rok.
	Komponent
	Tematický celok
	Počet hodín

	Boh a človek
	1. Počúvame Boha
	10

	Ježiš Kristus
	2. Ježiš prináša radostnú zvesť
	8

	Kresťanský život
	3. Prijímame radostnú zvesť
	5

	Cirkev a sviatosti
	4. V Cirkvi žijeme radostnú zvesť
	10


Komponent Sväté písmo nie je v prvom cykle rozvíjaný samostatne, ale je východiskom každého z predchádzajúcich komponentov.
	1. Počúvame Boha        Komponent: Boh a človek

	Žiaci spoznávajú biblické postavy, ktorým sa prihováral Boh a zveril im určité poslanie. Vnímajú, že ten istý Boh hovorí rôznymi spôsobmi k nám aj dnes - cez ľudí, modlitbu, rôzne situácie i cez Sväté písmo.

	Výkonový štandard
(Náboženské kompetencie)
	Obsahový štandard
(Obsahy k náboženským kompetenciám)
	Prierezové
gramotnosti

	chápať modlitbu ako vyjadrenie vzťahu s Bohom a objavovať spôsoby komunikácie medzi Bohom a ľuďmi
	1.1 Komunikácia Boha s ľuďmi rôznymi spôsobmi
1.2 Komunikácia s Bohom v modlitbe
1.3 Komunikácia Boha s ľuďmi v dejinách prostredníctvom biblických príbehov
	🏛️ 📖🖼️ 💻🌐

	Vymedzenie obsahu: základná dotácia (10 h)

	1.1 Komunikácia Boha s ľuďmi rôznymi spôsobmi
Boh k nám hovorí rozličným spôsobom - cez iných ľudí, udalosti
Boh k nám hovorí cez Sväté písmo - počúvame Božie slovo, Biblia - napísané Božie slovo, vznik Biblie
1.2 Komunikácia s Bohom v modlitbe
Ježiš nás učí hovoriť s Bohom ako Otcom - Pane, nauč nás modliť sa; Otče náš; kde všade sa Ježiš modlil
Modlitba - rôzne formy modlitby, osobná modlitba
1.3 Komunikácia Boha s ľuďmi v dejinách prostredníctvom biblických príbehov
Prví ľudia v raji - Adam a Eva, život v raji v Božej prítomnosti
Prví ľudia neposlúchli Boha - prvý hriech, prísľub Mesiáša
Povolanie Abraháma - izraelský ľud - vyvolený národ
Boh oslovuje Mojžiša
Boh sa prihovára k vyvolenému národu - vyvolený národ žije podľa pravidiel



	2. Ježiš prináša radostnú zvesť        Komponent: Ježiš Kristus

	Žiaci prehlbujú svoje poznatky o Ježišovi - Božom Synovi. Hlbšie spoznávajú udalosti z jeho života a radostnú zvesť, ktorú ohlasoval všetkým ľuďom prostredníctvom podobenstiev.

	Výkonový štandard
(Náboženské kompetencie)
	Obsahový štandard
(Obsahy k náboženským kompetenciám)
	Prierezové
gramotnosti

	poznať dôležité etapy života Ježiša Krista od narodenia až po jeho smrť a zmŕtvychvstanie
prostredníctvom biblických príbehov odhaliť výnimočnosť Ježiša ako Božieho Syna a vytvoriť si k nemu osobný vzťah
	2.1 Ježiš - Boží Syn a jeho príchod na svet
2.2 Začiatky Ježišovho verejného účinkovania
2.3 Výnimočnosť Ježiša ako Božieho Syna, Ježišovo učenie v podobenstvách
	📖🖼️ 💻🌐

	Vymedzenie obsahu: základná dotácia (8 h)

	2.1 Ježiš - Boží Syn a jeho príchod na svet
Ján Krstiteľ - Ján je ten, ktorý pripraví Mesiášovi cestu; zvestovanie Zachariášovi
Zvestovanie príchodu Ježiša - Mária počúva Boží hlas
Narodenie Mesiáša - Jozef prijíma Máriu; sčítanie ľudu, hľadanie prístrešia, Ježišovo narodenie
2.2 Začiatky Ježišovho verejného účinkovania
Ježišov krst v Jordáne - Ján ohlasuje Mesiáša; Ježiš sa dáva pokrstiť
2.3 Výnimočnosť Ježiša ako Božieho Syna, Ježišovo učenie v podobenstvách
Ježiš učí v podobenstvách - podobenstvo o rozsievačovi; ako počúvať Božie slovo
Božie kráľovstvo je vzácne - podobenstvo o horčičnom zrnku, o poklade na poli, o perle
Ježiš je dobrý pastier - miluje každého, podobenstvo o stratenej ovci



	3. Prijímame radostnú zvesť        Komponent: Kresťanský život

	Biblické príbehy pomáhajú žiakom v spoznávaní, ako môžu čo najlepšie nasledovať Ježišov vzor. Spoznávajú aj dôsledky zlého rozhodnutia a odmietnutia Ježišovej radostnej zvesti. 

	Výkonový štandard
(Náboženské kompetencie)
	Obsahový štandard
(Obsahy k náboženským kompetenciám)
	Prierezové
gramotnosti

	porovnávať svoje konanie s konaním Ježiša a svätých a aplikovať Zlaté pravidlo vo svojom živote
	3.1 Ježiš Kristus ako vzor pre život kresťana
3.2 Dôsledky odmietnutia Ježišovho učenia pre život človeka
	🧑‍🤝‍🧑❤️ 📖🖼️

	Vymedzenie obsahu: základná dotácia (5 h)

	3.1 Ježiš Kristus ako vzor pre život kresťana
Prinášam ovocie - Ježiš je môj vzor; podobenstvo o figovníku; Ježiš je s nami trpezlivý
Žijem ako kresťan - konám dobré skutky; Zlaté pravidlo; boháč a Lazár
3.2 Dôsledky odmietnutia Ježišovho učenia pre život človeka
Dom na skale - podobenstvo o dvoch staviteľoch; nedodržiavanie prikázaní; odmietnutie pozvania k modlitbe, svätej omši a ku konaniu dobrých skutkov
Pozvanie na hostinu - odmietnutie, podobenstvo o svadbe kráľovho syna



	4. V Cirkvi žijeme radostnú zvesť        Komponent: Cirkev a sviatosti

	Žiaci pomocou biblických udalostí spoznávajú, že Ježišovo vykupiteľské dielo a Cirkev, ktorú založil. Vnímajú, že do nej patria od krstu aj oni. Učia sa budovať a prehlbovať svoj vzťah s Ježišom prostredníctvom modlitby.  

	Výkonový štandard
(Náboženské kompetencie)
	Obsahový štandard
(Obsahy k náboženským kompetenciám)
	Prierezové
gramotnosti

	chápať Cirkev ako spoločenstvo, ktoré vyjadruje svoju vieru v Ježiša Krista, a opísať slávenie nedele a sviatkov cirkevného roka
	4.1 Udalosti Ježišovho utrpenia, smrti a zmŕtvychvstania a ich význam pre život človeka a Cirkvi
4.2 Pokračovanie Ježišovho diela aj po jeho nanebovstúpení, vznik Cirkvi
4.3 Náš život ako súčasť Cirkvi, začlenenie sa do cirkevného spoločenstva
	🏛️ 📖🖼️ 🧑‍🤝‍🧑❤️ 💻🌐

	Vymedzenie obsahu: základná dotácia (10 h)

	4.1 Udalosti Ježišovho utrpenia, smrti a zmŕtvychvstania a ich význam pre život človeka a Cirkvi
Ježiša chcú zabiť - zrada
Utrpenie Pána Ježiša
Zmŕtvychvstanie
Pán Ježiš odchádza do neba
4.2 Pokračovanie Ježišovho diela aj po jeho nanebovstúpení, vznik Cirkvi
Zoslanie Ducha Svätého
Apoštoli pokračujú v Ježišovom diele - prvá Cirkev, lámanie chleba
4.3 Náš život ako súčasť Cirkvi, začlenenie sa do cirkevného spoločenstva
Cirkev - Božia rodina - veriaci v Ježiša Krista; patríme do nej od krstu; sme bratia a sestry; spoločná modlitba a slávenie v rodine
Patrím do Cirkvi - môj krst - význam krstu, priebeh
V Cirkvi si navzájom pomáhame - príklady svätých a konkrétna vzájomná pomoc



TRETÍ ROČNÍK: Náš život s Ježišom
V treťom ročníku sa prehlbuje život s Ježišom. Viera je odpoveďou na počuté Božie slovo a je Božím darom. Žiak postupne prechádza od viery prirodzenej k viere nadprirodzenej. Učí sa konfrontovať svoje postoje s Božími prikázaniami a kriticky prehodnocuje svoje správanie. Vyučovanie náboženskej výchovy v 3. ročníku dopĺňa prípravu k sviatosti zmierenia a Eucharistie a pomáha k celkovej príprave sviatostného života detí.
Rozsah vyučovania predmetu: 1 hodina týždenne, t. j. 33 hodín za školský rok.
	Komponent
	Tematický celok
	Počet hodín

	Boh a človek
	1. Moja viera v Boha
	6

	Ježiš Kristus
	2. Boh vedie svoj ľud
	6

	Cirkev a sviatosti
	3. Ježiš ponúka odpustenie
	9

	Kresťanský život
	4. Ježiš - chlieb života
	12


Komponent Sväté písmo nie je v prvom cykle rozvíjaný samostatne, ale je východiskom každého z predchádzajúcich komponentov.
	1. Moja viera v Boha        Komponent: Boh a človek

	Život každého človeka sprevádza viera. Žiaci vychádzajú zo skúmania viery prirodzenej k viere nadprirodzenej. Spoznávajú biblické postavy a ich dôveru v Boha a učia sa od nich. Vo Vyznaní viery prijímajú Boha, ktorý je jeden v troch osobách, a učia sa svoju vieru vyznať.

	Výkonový štandard
(Náboženské kompetencie)
	Obsahový štandard
(Obsahy k náboženským kompetenciám)
	Prierezové
gramotnosti

	vnímať vieru ako súčasť života človeka a identifikovať jej prejavy v konkrétnych situáciách
	1.1 Viera ako dôležitá súčasť ľudského života, viera prirodzená a nadprirodzená
1.2 Božie pôsobenie cez sviatosti
	🖼️

	Vymedzenie obsahu: základná dotácia (6 h)

	1.1 Viera ako dôležitá súčasť ľudského života, viera prirodzená a nadprirodzená
Potrebujem vieru? - viera prirodzená, nadprirodzená; vzory viery - Abrahám, Mojžiš, Mária
V akého Boha verím - obrazy Boha a prirovnania
Vyznanie viery - Verím v Boha, Najsvätejšia Trojica
1.2 Božie pôsobenie cez sviatosti
Sedem sviatostí - informatívne
Som Božie dieťa - krst - opakovanie o prvom hriechu, dedičný hriech, očistenie krstom



	2. Boh vedie svoj ľud        Komponent: Ježiš Kristus

	Žiaci spoznávajú starostlivosť Boha o svoj vyvolený národ v priebehu dejín a jeho záchranu z egyptského otroctva. Osvojujú si pravidlá – Desatoro, ktoré dal kedysi Boh izraelskému národu a ktoré sú neustále platen pre všetkých ľudí. 

	Výkonový štandard
(Náboženské kompetencie)
	Obsahový štandard
(Obsahy k náboženským kompetenciám)
	Prierezové
gramotnosti

	opísať dejiny izraelského ľudu a jeho záchrany
na základe Desatora rozlíšiť medzi dobrom a zlom a prehodnocovať svoje správanie
	2.1 Stručné dejiny izraelského národa a jeho záchrany
2.2 Prikázania ako pravidlá pre život
	🌍 🖼️ 📖🖼️ 💻🌐 🧑‍🤝‍🧑❤️ 📊

	Vymedzenie obsahu: základná dotácia (6 h)

	2.1 Stručné dejiny izraelského národa a jeho záchrany
Boh zachraňuje svoj ľud - izraelský národ a východ z Egypta
2.2 Prikázania ako pravidlá pre život
Boh nám dáva prikázania
Pravidlá pre život s Bohom - Desatoro, jednotlivé prikázania podrobne



	3. Ježiš ponúka odpustenie        Komponent: Cirkev a sviatosti

	Žiaci sa učia vnímať prítomnosť zla a hriechu vo svete i vo svojom živote. Prostredníctvom biblických príbehov objavujú Božie milosrdenstvo a dôležitosť odpustenia. Spoznávajú sviatosť zmierenia ako dar odpustenia hriechov. Vnímajú aj hodnotu a potrebu vzájomného odpustenia. 

	Výkonový štandard
(Náboženské kompetencie)
	Obsahový štandard
(Obsahy k náboženským kompetenciám)
	Prierezové
gramotnosti

	vnímať prítomnosť zla a hriechu vo svete a vo svojom živote, prehodnotiť svoje správanie a uvedomovať si dôležitosť odpustenia
	3.1 Zlo a hriech ako dôsledok neposlušnosti voči Bohu
3.2 Božie milosrdenstvo voči ľuďom, spytovanie svedomia a ľútosť nad hriechmi
3.3 Dôležitosť odpustenia ako súčasť uzdravenia človeka. Sviatosť zmierenia - prostriedok odpustenia hriechov
	🧑‍🤝‍🧑❤️ 📖🖼️ 📊

	Vymedzenie obsahu: základná dotácia (9 h)

	3.1 Zlo a hriech ako dôsledok neposlušnosti voči Bohu
Hriech - neposlušnosť voči Bohu - prvý hriech; hriech ľahký a ťažký; sedem hlavných hriechov
3.2 Božie milosrdenstvo voči ľuďom, spytovanie svedomia a ľútosť nad hriechmi
Márnotratný syn a milosrdný Otec
Zmierenie s Otcom - spytovanie svedomia, ľútosť
3.3 Dôležitosť odpustenia ako súčasť uzdravenia človeka. Sviatosť zmierenia - prostriedok odpustenia hriechov
Ježiš uzdravuje - telo človeka, opakovanie z 1. ročníka
Ježiš odpúšťa hriechy - uzdravenie ochrnutého; odpustenie prostredníctvom kňaza vo sviatosti zmierenia
Sviatosť zmierenia - Farizej a mýtnik, úprimná ľútosť; priebeh sviatosti zmierenia
Vzájomné odpustenie - odpustenie tým, ktorí mi ublížili; viem požiadať o odpustenie



	4. Ježiš - chlieb života        Komponent: Kresťanský život

	Žiaci prostredníctvom biblických príbehov postupne vnikajú do tajomstva Ježišovej lásky a obety. Ježiš sa nám ponúka ako chlieb života – je dostupný pre každého. Eucharistia- svätá omša je tá istá obeta, ktorú Ježiš priniesol za nás na Kalvárií. Je súčasne aj hostinou, na ktorú sme všetci pozvaní. 

	Výkonový štandard
(Náboženské kompetencie)
	Obsahový štandard
(Obsahy k náboženským kompetenciám)
	Prierezové
gramotnosti

	osvojiť si základné časti svätej omše a porozumieť významu Eucharistie pre život kresťana
oboznámiť sa so základnými kritériami kresťanského života
	4.1 Hostina v biblických príbehoch, spojitosť medzi Poslednou večerou a svätou omšou
4.2 Obeta a hostina, základné časti svätej omše a význam Eucharistie
4.3 Dôležitosť života s Ježišom - základné kritériá kresťanského života
	📖🖼️ 🧑‍🤝‍🧑❤️ 📊

	Vymedzenie obsahu: základná dotácia (12 h)

	4.1 Hostina v biblických príbehoch, spojitosť medzi Poslednou večerou a svätou omšou
Ježiš a Zachej - hostina u Zacheja
Zázrak rozmnoženia chleba
Posledná večera
Eucharistia - pokrm pre dušu; význam a hodnota Eucharistie
4.2 Obeta a hostina, základné časti svätej omše a význam Eucharistie
Ježišova obeta - smrť a zmŕtvychvstanie
Slávime Veľkú noc - liturgia Veľkej noci
Na ceste s Ježišom - emauzskí učeníci
Obeta lásky - obeta, zmysel utrpenia a obety, moja obeta
Svätá omša - obeta a hostina, bohoslužba slova, bohoslužba obety, priebeh svätej omše
Nedeľa - deň s Pánom - hodnota a dôležitosť nedele
4.3 Dôležitosť života s Ježišom - základné kritériá kresťanského života
Prisľúbenia Božského Srdca - deväť prvých piatkov
S Ježišom v každodennom živote - pravidelná modlitba, nedeľná svätá omša, sväté prijímanie, pravidelná svätá spoveď



Zdroje použité pri spracovaní učebných osnov
Štátny vzdelávací program pre základné vzdelávanie - vzdelávacie štandardy predmetu Náboženstvo Rímskokatolíckej cirkvi, 1. cyklus.
Kurikulum Rímskokatolíckeho náboženstva / náboženskej výchovy. Príručka. 1. cyklus ZŠ. Katolícke pedagogické a katechetické centrum, n. o.
Metodické odporúčania k tvorbe ŠkVP pre predmet Náboženská výchova Rímskokatolíckej cirkvi v 1. cykle.
Učebné osnovy NBV - 1. cyklus
